laion/Wikipedia-Exotic huggingface dataset:
Blue Room Released

Blue Room Released הוא מותג הקלטות לונדוני שהפיק והקליט טראנס פסיכדלי בין השנים 1994 ו-2002. בשנת 1994 הקים סיימון גאהארי מותג זה בעזרת תמיכה כספית מטעם חברת רמקולים בריטית. התמיכה הפיננסית הרבה בגאהארי איפשרה לו להתקדם בכיוונים חדשים וניסיוניים יותר מהגואה טראנס ה"קלאסי" של אותן שנים. רוב אמני הטראנס הפסיכדלי המפורסמים ביותר התחילו את עבודתם בשיתוף עם אולפני המותג, למשל Juno Reactor ו-The Infinity Project. בשנת 1995 יצאה הקומפליקציה הראשונה Outside The Reactor. הצלחת אלבום זה הביאה אמנים נוספים, כגון: הראל פרוצקי, Total Eclipse ,Voodoo People ו-X-Dream, לעבוד עם גאהארי. בשנים שלאחר מכן הפיק המותג את האלבומים רבי-ההשפעה Violent Relaxation ,Bible of Dreams ,Mystic Cigarettes ו-Dragon Tales. בשנת 2002 התפרק Blue Room Released וחדל לפעול, וב-2004 נקנו זכויותיו על ידי רוברט ט'רנז, בעל מותג ההקלטות MELT 2000, שהעביר את האולפן לדרום אפריקה. אתר האינטרנט הרשמי של Blue Room Released
ינון אזולאי

ינון אזולאי (נולד בט"ו בתמוז ה'תשל"ט, 10 ביולי 1979) הוא חבר הכנסת מטעם מפלגת ש"ס, יו"ר ועדת האתיקה ויו"ר סיעת ש"ס. ינון אזולאי נולד בעכו לפנינה ודוד אזולאי, מתגורר באשדוד והיה מבכירי הסניף של ש"ס בעיר. בבחירות לרשויות המקומיות בישראל ב-2013 הוצב במקום החמישי ברשימת ש"ס באשדוד. אזולאי הוא חובש, והיה ראש סניף איחוד הצלה לכיש. שימש כיועץ בכיר לשר אריה דרעי בשנים 2015–2017. בינואר 2018 פורסם שאזולאי, שממוקם במקום ה-16 ברשימת ש"ס, ייכנס לכנסת לאחר שאביו השר לענייני דתות דוד אזולאי יתפטר מהכנסת, ודני סיידה ואברהם אמסלם שממוקמים במקומות ה-14 ו-15 ברשימה יגישו את התפטרותם. על פי הפרסומים בתקשורת, שאושרו בהודעה רשמית של ש"ס, באותה עת צפוי היה דוד אזולאי להגיש את התפטרותו במסגרת "החוק הנורווגי הקטן", המאפשר לשר אחד מכל מפלגה להתפטר על-מנת לפנות מקום לבא אחריו ברשימה, זאת עקב מצבו הרפואי שמנע ממנו להגיע לכנסת (בעקבות חסרונו בהצבעות בכנסת נדחתה העברת חוק המרכולים בקריאה שנייה ושלישית). בהמשך אותו יום חזרה בה המפלגה מהודעתה בעקבות התנגדותו של השר אזולאי, התנגדות שנבעה מהדלפת התוכנית לתקשורת בטרם נסגרו הפרטים הסופיים של התוכנית. ב־14 במרץ 2018 התפטר אביו דוד אזולאי מהכנסת מסיבות בריאותיות, בעקבות כך החל ינון אזולאי לכהן כחבר הכנסת מטעם ש"ס. לאחר חצי שנה נפטר אביו. בבחירות לכנסת ה-21 הוצב במקום השמיני ברשימת ש"ס ונבחר לכהן בשנית כחבר כנסת. כניסתו הראשונה של ינון אזולאי לכנסת, היא הפעם השנייה בתולדות הכנסת בה בן מחליף את אביו. הפעם הראשונה הייתה ב-1971, אז יהודה בן-מאיר מהמפד"ל החליף בכנסת את אביו, ישראל שלמה בן-מאיר. באוגוסט 2022 דורג בפַּרלמטר של "שקוף" ונמצא כמוביל במספר ההצעות לסדר שאושרו. בבחירות לכנסת העשרים וחמש הוצב במקום ה-7 ברשימת ש"ס לכנסת. מדיה וקבצים בנושא ינון אזולאי בוויקישיתוף ינון אזולאי, באתר הכנסת ינון אזולאי, באתר כנסת פתוחה ינון אזולאי, באתר ערוץ כנסת ישי כהן, ‏אזולאי: "מדובר בשפל המדרגה שהציבור החרדי הגיע אליו", באתר כיכר השבת, 22 באוקטובר 2018 ישי כהן, ‏הנאום המרגש של ינון אזולאי לזכר אביו. צפו, באתר כיכר השבת, 19 בנובמבר 2018 ח"כ אזולאי במסר של אחדות למשפחות החטופים: "אנחנו ממשיכים להיות מלוכדים", באתר ערוץ כנסת, 28 בנובמבר 2023 ח"כ אשדודי חדש בש"ס: ינון אזולאי, שיחליף את אביו, כאן אשדוד, 4 ינואר 2018 נעמה אנגל משאלי, הקרב על השבת באשדוד: החרדים מוחים נגד 'ביג', באתר nrg ינון אזולאי מאשדוד מונה לאחראי על הרשויות המקומיות במשרד הפנים, אשדוד 10, 17 ינואר 2016 דוד אמסלם, בחזרה לחיים • הפצוע שאיבד ההכרה יזם פגישה עם המצילים, באתר חרדים10, 23 ביוני 2014 ישי כהן, ‏בנו של השר אזולאי ישמש כיועץ בכיר של השר דרעי, באתר כיכר השבת, 28 במאי 2015 יקי אדמקר‏, אחרי שבש"ס אישרו כי אזולאי יתפטר - השר מכחיש: "אין שחר לשמועה", באתר וואלה, 4 בינואר 2018 קובי נחשוני ומורן אזולאי, למען חוק המרכולים: השר אזולאי יתפטר מהכנסת, באתר ynet, 4 בינואר 2018 קובי נחשוני ומורן אזולאי, ש"ס חזרה בה: השר אזולאי לא יתפטר מהכנסת, באתר ynet, 4 בינואר 2018 יקי אדמקר‏, מבוכה לש"ס ודריכות לקראת חוק המרכולים: השבוע המאכזב של דרעי, באתר וואלה, 7 בינואר 2018 טל שניידר, ‏דוד אזולאי מש"ס התפטר מתפקידו כחבר כנסת; יישאר שר, באתר גלובס, 12 במרץ 2018 עטרה גרמן, ‏ח"כ אזולאי קרא לפעילי ש"ס: "תמשיכו לעבוד, זה היה רצון אבי", באתר "סרוגים", 30 באוקטובר 2018 עידן בנימין, מדד הצעות לסדר בכנסת ה-24: אחמד טיבי מוביל את הכנסת, באתר שקוף, ‏2022-08-09
תקנות בית השיכר (סרט)

תקנות בית השיכר (באנגלית: The Cider House Rules) הוא סרט דרמה אמריקאי משנת 1999 בבימוי של לאסה הלסטרם עם טובי מגווייר, מייקל קיין ושרליז ת'רון בתפקידים הראשיים. הסרט מתאר בעיות של יתמות, אונס והפלות מלאכותיות. התסריט נכתב על ידי ג'ון אירווינג והוא מבוסס על ספרו תקנות בית השיכר משנת 1985. מייקל קיין זכה בפרס אוסקר לשחקן המשנה הטוב ביותר. כן היה הסרט מועמד לפרס אוסקר על הסרט הטוב ביותר, הבימוי, העיצוב האמנותי, העריכה והמוזיקה. ג'ון אירווינג זכה בפרס אוסקר לתסריט המעובד הטוב ביותר. ד"ר וילבור לארץ' (מייקל קיין) מנהל בית יתומים בשם סנט קלאוד במיין. הוא נעזר באחיות המסורות עדנה (ג'יין אלכסנדר) ואנג'לה (קתי בייקר). הוא מיילד נשים שאינן רוצות בילדיהם ומבצע הפלות בהריונות בלתי רצויים. מדי פעם מגיעים למקום זוגות שרוצים לאמץ. הילדים משתדלים להיראות יפה בפניהם ומתבוננים בקנאה על זה שנבחר. מכל הילדים מחבב ד"ר לארץ' את הומר וולס (טובי מגווייר). הוא מחנך אותו ומכשיר אותו להיות עוזר בלידות והפלות. הומר מרגיש כי מיצה את עצמו במקום ושואף לצאת משם לעולם הגדול. הזדמנות כזאת נקרית לו כשזוג צעיר, קנדי קנדל (שרליז ת'רון) וחברה וואלי וורטינגטון (פול ראד) מגיעים לסנט קלאוד. קנדי בהריון בחודש שני והם מעוניינים בהפלה. הומר מחליט לעזוב ומודיע על כך לד"ר לארץ'. הוא מבקש מוואלי להסיע אותו כאשר אינו יודע לאן. בדרך מספר לו וואלי כי הם נוסעים לאחוזת המשק של הוריו שם עוסקים בקטיף תפוחי עץ ודייג לובסטרים. הומר ממונה על קבוצת קוטפים שחורים המייצרים גם סיידר מהתפוחים. הוא מנסח להם תקנות התנהגות אבל הם לא מקבלים זאת כי הוא בא מבחוץ ואינו אחד משלהם. וואלי נשלח למלחמה בבורמה וקנדי נשארת בחווה ומתפתח רומן סוער בינה להומר. הומר מגלה כי אחד הפועלים, ארתור רוז (דלרוי לינדו), אנס את בתו רוז (אריקה באדו), והיא הרתה ממנו. הוא נוזף בארתור ולאחר היסוס מסכים לבצע ברוז הפלה מלאכותית בציוד ששלח לו ד"ר לארץ'. לאחר מכן דוקרת רוז את אביה ובורחת. ארתור הגוסס מבקש מהומר להודיע למשטרה כי זו הייתה התאבדות. ד"ר לארץ' מכור לאתר ובהזדמנות אחת מת ממנת יתר. לפני מותו הוא מזייף תעודות סיום לימודי קולג' של הומר ומשכנע את חבר הנאמנים של המוסד כי הומר מוכשר וראוי להחליפו כמנהל המוסד. הומר מקבל את הידיעה בצער רב. וואלי נפצע בבורמה וחוזר למשק כשהוא משותק בשתי רגליו. קנדי נשארת בחווה לטיפול בוואלי והומר חוזר למוסד בו גדל, הפעם כמנהל. בסוף הסרט הוא מקריא לילדים סיפור לפני השינה ולפני שהוא יוצא ומכבה את האור הוא אומר את המשפט שהיה אומר ד"ר לארץ': "לילה טוב נסיכי מיין ומלכי ניו אינגלנד". אתר האינטרנט הרשמי של תקנות בית השיכר (באנגלית) "תקנות בית השיכר", במסד הנתונים הקולנועיים IMDb (באנגלית) "תקנות בית השיכר", באתר נטפליקס "תקנות בית השיכר", באתר AllMovie (באנגלית) "תקנות בית השיכר", באתר Rotten Tomatoes (באנגלית) "תקנות בית השיכר", באתר Box Office Mojo (באנגלית) "תקנות בית השיכר", באתר Metacritic (באנגלית) "תקנות בית השיכר", באתר אידיבי "תקנות בית השיכר", באתר Hulu סרטים (באנגלית) "תקנות בית השיכר", במסד הנתונים הקולנועיים KinoPoisk (ברוסית) קדימון לסרט תקנות בית השיכר, באתר יוטיוב נסים דיין, ‏כל החיים לפניו, באתר גלובס, 27 בינואר 2000 - ביקורת
ישיבת שערי יושר (ירושלים)

ישיבת שערי יושר או ישיבת איילת השחר היא ישיבה חרדית-ליטאית בירושלים שנוסדה בל"ג בעומר, י"ח באייר תשמ"ב (1982) בעידודו של הרב שך, ובראשה עומד הרב משה גולדשטיין תלמיד ובוגר כולל קמניץ בירושלים. הישיבה הוקמה בשכונת כרם אברהם בסמטת רחוב מרדכי צבי אילן בסמיכות לתלמוד תורה אהבת תורה המסורה ובסמיכות לרחוב תחכמוני, מיקום הישיבה נמצא היום ברחוב קצנלנבוגן בשכונת הר נוף. הישיבה הוקמה בשם ישיבת "שערי יושר", כישיבה לחוזרים בתשובה ולחרדים שעזבו את הדרך החרדית. עם הזמן החלה הישיבה להתמקד בבחורים נושרים שלא התאימו למסגרת ישיבתית רגילה, והיא נחשבת חלוצת הישיבות לנושרים. בשנת 1998 הצטרף לצוות הישיבה הרב ברוך צבי גרינבוים, אך כעבור ארבע שנים עזב את הישיבה ופתח בסמוך ישיבה חדשה - ישיבת דרך השם. כמה מתלמידי הישיבה עסקו בתחום המוזיקה חסידית, ובין השאר השתתפו בהפקת האלבום "קומזיץ" של מרדכי בן-דוד. כמו כן הפיקה הישיבה מספר אלבומים באופן עצמאי. באוגוסט 2011 הודיעה הנהלת הישיבה כי היא משנה את מגמתה של הישיבה ומעתה תהיה הישיבה מיועדת לבחורי ישיבה "רגילים" המתקשים ללמוד בישיבות הרגילות, ולא לבחורים נושרים. בעקבות זאת הוצאה מן הישיבה קבוצת תלמידים שלא התאימו לאופי המיועד. בדצמבר 2017 שינה ראש הישיבה את שמה של הישיבה ל"איילת השחר" על שם ספרו של הרב שטיינמן שהלך לעולמו באותה תקופה. ישיבת אילת השחר (ירושלים), דף שער בספרייה הלאומית משה ויסברג, שינוי השם: 'שערי יושר' הפכה ל'אילת השחר', באתר בחדרי חרדים, 26 בדצמבר 2017 על פי ספר גאולה ושכונותיה מאת הרב בנימין קלוגר הודפס ירושלים תשע"ט, עמוד 356 בהגדה של פסח בהוצאת הישיבה, בהקדמה 'הישיבה נוסדה בשנת תשמ"ט ונפחה שם ט"ס ותוקן במהדורה הבאה. מייסד בית ספר תחכמוני בירושלים יוסי כץ, לאחר 28 שנה - 'שערי יושר' אומרת: 'לא' לנוער נושר, באתר בחדרי חרדים, 29 באוגוסט 2011 ערך זה הוא קצרמר בנושא ישיבות ובנושא ירושלים. אתם מוזמנים לתרום לוויקיפדיה ולהרחיב אותו.
קומודו (אי)

קומודו (באנגלית: Komodo; באינדונזית: Pulau Komodo) הוא אי השוכן בדרום אינדונזיה באוקיינוס ההודי בין סומבווה (Sumbawa) לפלורס. האי ידוע בעיקר בזכות הלטאות הגדולות בעולם - דרקוני קומודו השוכנים בעיקר בו. הלטאות נפוצות ברחבי האי ואנדמיות לו ול-5 איים סמוכים: רינצ'ה, פאדאר, גילי מותאנג, נוסא כודה הנקרא גם אוואדי סאמי ופלורס. אוכלוסיית האי מונה כ-2,000 אנשים מבני הבוגי (אנ') שאבותיהם הגיעו לאי כאסירים מסולאווסי בשנת 1908. רובם הגדול מוסלמים, אך חלקם גם נוצרים או הינדים. האתר מפורסם עקב הפארק הלאומי קומודו השוכן במרכזו והוא אתר מורשת עולמית המוגדר כאחד משבעת פלאי עולם הטבע. הוא גם אתר מועדף לצלילות עקב הנוף ושפע האלמוגים והדגים שבמימיו וכן ממראה החוף הוורוד. האי מושך מאות תיירים מדי שנה. המושל המקומי פרסם בנובמבר 2018 הודעה מוקדמת כי האי ייסגר לשנה אחת מינואר 2020 לשיקום כאשר למעשה לא התקבלה שום החלטה על סגירה. התברר כי לא היה שום איום של ירידה בדרקוני קומודו באי כתוצאה מתיירות או שיטור בלתי חוקי של בעלי החיים וטורפיהם. אותו מושל אומנם נסוג מכוונת הסגירה, אך הכריז באותה עת על התוכניות להעלות את דמי הכניסה לפארק ל 500 עד 1000 דולר למבקרים בינלאומיים, ול 50,000 $ עבור ספינות שייט שנכנסות לפארק. טרם ברור אם הרעיון הזה ייושם. נוף האי מיוער בדלילות, מכיל דקלים רבים ובעל אקלים חם מאוד. בעלי החיים הנפוצים ביותר בו הם דרקוני קומודו, ובנוסף להם חיים בו גם תאואים ואיילי טימור שהובאו מדרום-מזרח אסיה וכמותם הובאו גם חזירי בר, מקוקים, קקדואיים וגחנים. הדרקונים יכולים לטרוף את החיות שהובאו, ואפילו תאואים, ולעיתים רחוקות הם טורפים אנשים. דרקון קומודו מדיה וקבצים בנושא קומודו בוויקישיתוף The fight for Dragon Island - מאתר ה-BBC קומודו, באתר אנציקלופדיה בריטניקה (באנגלית) Raini Hamdi,, skift.com, Indonesia’s Komodo Island Will Stay Open But New Fee Could Be as High as $1,000, ‏2-10-2019
אורבן גדול-פה

אורבן גדול-פה (שם מדעי: Neoclinus blanchardi) הוא מין דג ממשפחת הצ'נופסידיים החי במערב אוקיינוס השקט. האורבן גדול-פה יכול להגיע לאורך 30 ס"מ והוא בעל ראש גדול עם לסת מגודלת ביותר שיכולה להתמתח. העיניים גדולות והגוף קצר. הדג מסתתר רוב זמנו במאורות אך יוצא לצוד בערבים. לדג סנפירי חזה גדולים אך שאר הסנפירים קטנים ודמויי-רעמה קוצנית והזנב דק מאוד. האורבן הוא יצור טריטוריאלי התוקף מסיגי גבול ובעת הצורך יתמודד עם הפולש באמצעות פיו המנופח הנפרש כמו מניפה ואיתו הוא דוחף את יריביו בפה, בדומה להיפופוטם. דגים אלה חיים במים רדודים סמוך לקרקעית מעומק 3 עד 73 מ'. הם חיים לחופי קליפורניה מסן פרנסיסקו לחצי האי באחה קליפורניה. מדיה וקבצים בנושא אורבן גדול-פה בוויקישיתוף אורבן גדול-פה, באתר ITIS (באנגלית) אורבן גדול-פה, באתר NCBI (באנגלית) אורבן גדול-פה, בבסיס הנתונים ARKive (באנגלית) אורבן גדול-פה, באתר FishBase (באנגלית) אורבן גדול-פה, באתר GBIF (באנגלית) אורבן גדול-פה באתר הרשימה האדומה של IUCN
Remix OS

רמיקס לינוקס (באנגלית: Remix OS) היא הפצת גנו/לינוקס, המיועדת לשימוש במחשבים אישיים ומכשירים ניידים מבוססי ARM. המטרה הייתה לאפשר הרצת אפליקציית מובייל המיועדות למערכת אנדרואיד במחשבים נייחים. היא פותחה על ידי צוות הפיתוח של חברת Jide Technology (ג'ייד טכנולוגיות) ושוחררה בתאריך 25 בינואר 2016 (גרסה 2.0.109). ההפצה ניתנת להורדה בחינם דרך האתר הרשמי ולה 2 גרסאות עיקריות: גרסה למחשבים נייחים (Remix OS for PC), וגרסה למכשירים ניידים (Remix OS for Mobile). המערכת מופצת כשעליה מותקנות מראש תוכניות רבות כגון: דפדפן האינטרנט (FireFox), חבילת יישומים משרדיים (Microsoft Office), תוכנת מסרים מיידיים (WhatsApp) ועוד. בתאריך 17 ביולי 2017, הודיעה חברה ג'יד טכנולוגיות כי היא מפסיקה את הפיתוח של מערכת ההפעלה בעבור מחשבי PC. רשימת גרסאות המיועדות למחשב: להלן 5 גרסאות המיני האחרונות: מדיה וקבצים בנושא Remix OS בוויקישיתוף אתר רשמי Remix OS. (באנגלית) הורדת Remix OS באתר Sourceforge. (באנגלית) Remix OS, ברשת החברתית פייסבוק Remix OS, ברשת החברתית אקס (טוויטר) Remix OS, ברשת החברתית אינסטגרם
ליאורה יצחק

ליאורה יצחק (נולדה ב-27 בספטמבר 1974) היא זמרת ישראלית, השרה בעברית, מראטהית, אנגלית ובהינדי. ליאורה יצחק (פזרקר) נולדה בלוד כבת הזקונים ולה אח בכור, להורים יואל ונורין שעלו לישראל בתחילת שנות ה-70 של המאה ה-20 מהודו, בת לקהילת בני ישראל. שם משפחתו המקורי של אביה היה פזרקר, אך הוא לקח את שמו הפרטי של סבו יצחק שלום פזרקר (1877-1963) כשם משפחתו החדש. בנוסף דרך סבתה מצד אביה, ליאורה היא צאצאית לנשיא קהילת הבני ישראל מהודו הראשון שמואל יחזקאל דיווקר. בילדותה החלה לשיר באירועים של יוצאי הודו בישראל. בגיל 15 נסעה עם אביה למומביי שבהודו על מנת ללמוד מוזיקה ושירה הודית, ונשארה שם כשמונה שנים. תחילה למדה מוזיקה הודית קלאסית, לאחר מכן הצטרפה לתעשיית הסרטים בבוליווד, הקליטה פסקולים לשירים המבוצעים בסרטים אלה, ובגיל 24 שבה לישראל. לאחר שובה לישראל העלתה ליאורה יצחק מופע עם הנגן משה מליאנקר, וביצעה דואט עם הזמר יואב יצחק. יצחק שיתפה גם פעולה עם "הפרויקט של עידן רייכל" בשיר "מילים יפות מאלה" ועם להקת "הדג נחש" בשירם "חליפות". בשנת 2014 חידשה את השיר "פזמון ליקינתון" שהופיע באלבום "בייבי אוריינטל 2", אותו ביצעה בסגנון המוזיקה ההודית. בשנת 2016 חידשה את השיר "גלי" במסגרת האלבום "בייבי אוריינטל 3". בהמשך הוציאה את הסינגל "מעלה מעלה" שנחל הצלחה וזכה להשמעות רבות בתחנות הרדיו וכן את השירים "בואי מהלב" ו"הלילה חתונה". בשנת 2017, בעת ביקורו בישראל של ראש ממשלת הודו, נרנדרה מודי, הופיעה בפניו ובפני ראש ממשלת ישראל, בנימין נתניהו. ב-2018 השתתפה בקליפ לשיר "נמסטה", של סטטיק ובן-אל תבורי. בדצמבר אותה שנה גילתה יצחק כי ביצוע לשיר שהקליטה למטרת אירוע בר מצווה פרטי, הושמע באירועי "פריסטייל פסטיגל", מבלי לקבל את הסכמתה ומבלי ששולמו לה תמלוגים עבור השימוש בביצוע שלה לשיר. ב-2019 השתתפה בעונה השביעית של "הכוכב הבא לאירוויזיון". עם פרוץ מלחמת חרבות ברזל באוקטובר 2023, פתחה ביוזמתה בהסברה למען מדינת ישראל בתקשורת ההודית בעיקר בשפה ההינדית וברשתות החברתיות בהודו. יצחק נשואה ל-ירון לוי (במקור אשטמקר) ואם לשתי בנות. מתגוררת ברחובות. אליעז ראובן-דנדקר, הג'מאט-א. נשים מעוררי השראה מקהילת הבני-ישראל מהודו, הוצאת קמודן מוכאדם, 2020, ישראל ליאורה יצחק, ברשת החברתית פייסבוק ליאורה יצחק, ברשת החברתית אינסטגרם ליאורה יצחק, סרטונים בערוץ היוטיוב ליאורה יצחק, במסד הנתונים הקולנועיים IMDb (באנגלית) ליאורה יצחק, באתר ספוטיפיי ליאורה יצחק, באתר MusicBrainz (באנגלית) ליאורה יצחק, דף שער בספרייה הלאומית שוש גבאי, ליאורה יצחק: מרמלה ועד טאג' מאהאל, באתר ynet, 29 ביוני 2000 מערכת גיא פינס, תכירו את הקול שמאחורי הקאבר ל"פזמון ליקינטון", באתר nana10‏, 13 בפברואר 2014 בן שלו, איך בוליווד שינתה את חייה של ליאורה יצחק, באתר הארץ, 4 במאי 2014 אורלי גואטה, ‏הודו כי טוב: הזמרת ליאורה יצחק במופע עם הלהיט "פזמון ליקינטון", באתר מעריב אונליין, 14 באוקטובר 2015 שגיא בן נון‏, "רציתי שהחלק שלי בשיר של סטטיק ובן אל יהיה גדול יותר", באתר וואלה, 2 בינואר 2018 מאיה פולק, המסע המופלא של הזמרת ליאורה יצחק מישראל להודו ובחזרה, באתר nrg‏, 30 באוגוסט 2017 זמרת ישראלית תובעת את הפסטיגל ברבע מיליון שקל, סרטון באתר יוטיוב (אורך: 3:21)
איסמאילה סורו

איסמאילה סורו (בצרפתית: Ismaila Soro; נולד ב-7 במאי 1998) הוא כדורגלן איבוארי המשחק בבית"ר ירושלים ובנבחרת חוף השנהב בעמדת הקשר. סורו החל את הקריירה שלו במחלקת הנוער של מוסו המקומית. בקיץ 2016 חתם בסקסאן מליגת העל המולדובית. ב-15 באוקטובר 2016 ערך את הופעת הבכורה שלו בקבוצה בהפסד 0–2 לדאקיה קישינב. עד לסיום העונה רשם 22 הופעות בליגה. ביולי 2017 חתם בהומל מליגת העל הבלארוסית. ב-4 בנובמבר 2017 סורו הבקיע את שער הבכורה שלו בקריירה בניצחון 1–0 נגד קרומקאצ'י. ב-24 בדצמבר 2017 חתם בבני יהודה תל אביב לשלוש וחצי עונות. את הופעת הבכורה שלו במועדון עשה ב-4 באפריל 2018, כשנכנס כמחליף במשחק ליגה נגד הפועל חיפה. בעונת 2018/2019 היה שותף לזכייה של בני יהודה בגביע המדינה, אף על פי שנפצע ונאלץ להיות מוחלף במשחק הגמר, בו גברה בני יהודה 4–5 על מכבי נתניה בבעיטות הכרעה. ב-10 ביולי 2019 האריך את חוזהו בקבוצה בשנתיים נוספות. ב-22 בינואר 2020 חתם לארבע וחצי שנים בסלטיק. ב-10 ביולי 2022 הושאל לארוקה מהליגה הפורטוגלית. ב-1 בספטמבר 2023 חזר לישראל וחתם בבית"ר ירושלים, בה התאחד עם הבעלים ברק אברמוב, החלוץ ירדן שועה והמאמן יוסי אבוקסיס ששימשו באותם תפקידים כששיחק בבני יהודה. בני יהודה תל אביב גביע המדינה: 2018/2019 סלטיק הגביע הסקוטי: 2019/2020 אליפות סקוטלנד: 2021/2022 איסמאילה סורו, באתר ההתאחדות לכדורגל בישראל איסמאילה סורו, באתר Transfermarkt איסמאילה סורו, באתר Soccerway איסמאילה סורו, באתר WorldFootball.net איסמאילה סורו, באתר National Football Teams איסמאילה סורו, באתר FootballDatabase.eu דור בלך, ‏איסמאילה סורו חתם בבני יהודה ל-3.5 שנים, באתר ערוץ הספורט, 24 בדצמבר 2017 תומר לוי, ‏איסמעילה סורו האריך את חוזהו בשנתיים ללא סעיף יציאה, באתר ערוץ הספורט, 10 ביולי 2019 סלטיק הודיעה: איסמעילה סורו חתם לארבע עונות וחצי, עד קיץ 2024, באתר וואלה, 22 בינואר 2020 תומר לוי, ‏חוזר לארץ: איסמעילה סורו חתם בבית"ר ירושלים, באתר ערוץ הספורט, 1 בספטמבר 2023
ריסטו מיטרבסקי

ריסטו מיטרבסקי (במקדונית: Ристо Митревски; נולד ב-5 באוקטובר 1991) הוא כדורגלן מקדוני המשחק בעמדת הבלם בדווה יונייטד. מיטרבסקי התחיל את הקריירה שלו במחלקת הנוער של רבוטניצ'קי. בקיץ 2009 הושאל לפובדה פרילפ בה שיחק עד ינואר 2010, אז חזר לרבוטניצ'קי. בקיץ 2010 הושאל לנפרדוק קיצ'וו לחצי עונה. בקיץ 2011 עזב את רבוטניצ'קי וחתם בטטקס טטובו. ב-23 בספטמבר 2012 מיטרבסקי הבקיע את שער הבכורה שלו בקריירה בהפסד 4-1 לשקנדייה. בינואר 2013 חתם במטאלורג סקופיה. בקיץ 2014 עזב לראשונה את מקדוניה הצפונית וחתם בדוניי סרם מליגת העל הסרבית. בסיום העונה חזר לקדנציה שנייה במטאלורג סקופיה. בקיץ 2016 חתם באיסטרה 1961 מליגת העל הקרואטית. ב-4 בינואר 2018 חתם בהפועל חיפה מליגת העל. ב-12 ביוני 2019 הצטרף לספסי ספאנטו ג'ורג' מליגת העל הרומנית, אך בסופו של דבר חתם באנוסיס נאון פראלימני. ב-27 בפברואר 2020, מיטרבסקי חתם באלאשקרט ירוואן מליגת העל הארמנית. ב-9 בפברואר 2021, מיטרבסקי חתם בסבה מליגת העל המלזית. ביוני 2022 הצטרף לדווה יונייטד מליגת העל האינדונזית. הפועל חיפה גביע המדינה: 2017/2018 אלוף האלופים: 2018 ריסטו מיטרבסקי, באתר Transfermarkt ריסטו מיטרבסקי, באתר Soccerway ריסטו מיטרבסקי, באתר FootballDatabase.eu עינת הירש, ‏מיטרבסקי חתם, השחרור הבינלאומי טרם הגיע, באתר ערוץ הספורט, 4 בינואר 2018 מערכת DC news, Fotbal: Sepsi OSK Sfântu Gheorghe l-a transferat pe fundaşul macedonean Risto Mitrevski, באתר DC news, 11 ביוני 2019
דייוויד קלדר (שחקן)

דייוויד איאן קלדר (באנגלית: David Ian Calder; נולד ב-1 באוגוסט 1946) הוא שחקן אנגלי. קלדר נולד בפורטסמות' שבהמפשייר. הוא למד משחק בבית הספר של תיאטרון בריסטול אולד ויק. תפקידיו הבולטים ביותר בטלוויזיה הם פקד בילוש ג'ורג' רזניק בסדרת הדרמה "Widows", ונייתן ספרינג בדרמת המדע בדיוני "Star Cops". ב-1989 הופיע בעיבוד טלוויזיוני לרומן "Nice Work" מאת דייוויד לודג'. ב-2012 גילם את קפטן אדוארד סמית' במיני-סדרה של ITV "טיטניק". בשנים 2005 ו-2006 שיחק בתפקיד השוטר ג'ורג' דיקסון בעיבוד רדיופוני של סדרת הטלוויזיה הוותיקה "Dixon of Dock Green" של ה-BBC. עוד בטלוויזיה הופיע בסדרות: "המקצוענים", "אויב על סף ביתי", "Minder", "ברז'ראק", "The New Statesman", "בין השורות", "ברמוול", "המפצח", "דיאל ופסקו", "בקצב הלב", "Sleepers", "ספוקס", "רציחות במידסומר", "הנוכלים", "להעיר את המתים", "המלך והגרושה", " A Touch of Frost", "בדם קר", "Burn Up", ו"הודיני". הוא גילם את הרולד הרדמן, יו"ר מנצ'סטר יונייטד ב-1958 כשהתרחש האסון האווירי במינכן, בדרמה "יונייטד" ששודרה ב-BBC באפריל 2011. ב-2013 הופיע בסדרה "האנשים הלא נכונים" בתפקיד מר ריד. ב-1999 שיחק קלדר בתפקיד סר רוברט קינג בסרט "העולם אינו מספיק" מסדרת סרטי ג'יימס בונד. תפקידים נוספים שלו בקולנוע כוללים את "שעות גנובות" (1982), "מותו של עיתונאי" (1986), "חברות מאמריקה" (1991), "פנים משקרות" (1996), "סיפורי פיות" (1997), "The King Is Alive" (מ-2000), "הבושם" (2006), "המומיה 3" (2008), והסרט "Rush" (מ-2013). ב-1979 הופיע קלדר בסרט לשירות הציבור בתפקיד קצין למניעת פשעים, ששואל אנשים לחשוב איך יכנסו לביתם אם יאבדו את המפתחות. הסרט נועד לעודד אנשים לדאוג לאבטחת בתיהם. בפברואר 2010 שיחק קלדר בתפקיד סטיוארט בל בסרט הטלוויזיה "On Expenses". באוקטובר 2012 שיחק קלדר בתפקיד גאס במחזה "המדריך להומוסקסואל אינטליגנטי לקפיטליזם וסוציאליזם עם מפתח לכתבי הקודש" מאת טוני קושנר בתיאטרון המפסטד. באוקטובר 2016 הופיע בתפקיד מר בראף במיני-סדרה של ה-BBC, עיבוד לרומן "אבן הירח" מאת וילקי קולינס. באוקטובר 2017 החל לגלם את התפקיד הראשי במחזה "יוליוס קיסר" שהועלה בתיאטרון ברידג'. מדיה וקבצים בנושא דייוויד קלדר בוויקישיתוף דייוויד קלדר, במסד הנתונים הקולנועיים IMDb (באנגלית) דייוויד קלדר, באתר AllMovie (באנגלית) דייוויד קלדר, במסד הנתונים הקולנועיים KinoPoisk (ברוסית) דייוויד קלדר, באתר Discogs (באנגלית) Mark Brown, Karl Marx comedy to kick off first season at new London theatre, Wed 19 Apr ‘17
דייוויד קלדר

האם התכוונתם ל... דייוויד קלדר (חותר) (אנ') – חותר ואתלט אולימפי קנדי (נולד ב-1978) דייוויד קלדר (שחקן) – שחקן בריטי (נולד ב-1946) דייוויד או. קלדר (אנ') – עיתונאי חלוץ מורמוני (1823–1884)
שערי יושר

האם התכוונתם ל... שערי יושר (ספר) – ספרו של רבי שמעון שקופ ישיבת שערי יושר (ירושלים) – ישיבה בירושלים ישיבת שערי יושר (ארצות הברית) – ישיבה כלל חסידית במונסי
יחסי ירדן–לבנון

יחסי ירדן–לבנון הם היחסים הבילטרליים בין הממלכה הירדנית ההאשמית לבין הרפובליקה הלבנונית. שתי המדינות חברות בליגה הערבית, ומקיימות שיתוף פעולה במגוון תחומים. בשנת 1946 כוננו היחסים בין המדינות, לאחר שירדן קיבלה את עצמאותה מבריטניה. בשנת 1948 השתתפו שתי המדינות במלחמת העצמאות נגד מדינת ישראל הצעירה שזה עתה הוקמה, אולם בעוד שירדן הצליחה להשתלט על תחומי הגדה המערבית, 14 כפרים לבנונים נכבשו על ידי צה"ל והוחזרו ללבנון רק לאחר הסכמי שביתת הנשק. בשנת 1970 פתח חוסיין, מלך ירדן במלחמה נגד אש"ף וארגוני הטרור הפלסטינים, וכתוצאה מתבוסתם עברו הארגונים הללו לדרום לבנון, שם הקימו את הפתחלנד. במהלך מלחמת לבנון השנייה בשנת 2006, גינתה ירדן את ישראל על פעולותיה, אולם מאידך מתחה ביקורת גם על החזבאללה. במהלך מלחמת האזרחים בסוריה תמכה ירדן באופוזיציה הסורית, בעוד החזבאללה תמך בשלטונו של בשאר אל-אסד, אולם גם ירדן וגם חזבאללה לחמו כנגד ארגון המדינה האסלאמית. לבנון מחזיקה בירדן רק שגרירות בעמאן, ואילו ירדן מחזיקה בלבנון שגרירות בביירות בלבד. אתר על יחסי מדינות
כריס לארסן

כריס לארסן (באנגלית: Chris Larsen; נולד ב-1960) הוא מיליארדר אמריקאי, יזם היי-טק ומייסד "Ripple Labs" שפיתחה את המטבע המבוזר ריפל. לארסן משמש אנג'ל למספר חברות הזנק בעמק הסיליקון. מתחילת שנת 2017 עד תחילת 2018 קפץ ערך הריפל בכ-55,000%, ב-4 בינואר 2018 זינק הונו המוערך באופן זמני לכ-55 מיליארד דולר, אף מעל הונו של מארק צוקרברג באותו זמן (מקום חמישי בעשירי העולם). ב-1996 ייסד את  חברת המשכנתאות E-Loan, במהלך כהונתו כמנכ"ל E-Loan הפכה להיות החברה הראשונה שסיפקה לצרכנים דירוגי אשראי FICO בחינם, ועד שנת 2000 נאמד שווי השוק שלה במעל מיליארד דולר, ב-2006, הוא ייסד את חברת  Prosper Marketplace, הראשונה שסיפקה הלוואות עמית לעמית בארצות הברית, והוא שימש כמנכ"ל עד 2012. מאוחר יותר, בשנת 2012, הוא ייסד את חברת Ripple Labs, אשר פיתחה את ריפל, תוכנה המאפשרת העברה ישירה מיידית של כסף בין שני צדדים. לארסן גם משמש מנכ"ל החברה. אתר האינטרנט הרשמי של כריס לארסן כריס לארסן, ברשת החברתית אקס (טוויטר) כריס לארסן, ברשת החברתית אינסטגרם
פורד אקוסטאר

פורד אקוסטאר (באנגלית: Ford Ecostar) היא רכב חשמלי מונע מצבר, בתצורת מכונית מסחרית, מתוצרת "פורד אירופה" (Ford of Europe AG), חברת בת של קונצרן הרכב פורד, אשר יוצרה בין השנים 1992-1993. בשנת 1994, עקב התפוצצות 2 סוללות, ושריפת הרכבים, "פורד" ניתק את הסוללות, מבעלי רכבי "פורד אקוסטאר. מסחרית - 2 דלתות צד + דלת אחורית מתפצלת לצד ימין ושמאל יוצרו כ־100 יחידות סוללת נתרן-גפרית (באנגלית: "Sodium–sulfur battery") מחיר סוללה - 46,000 דולר משקל סוללה - 354 ק"ג טווח טעינה - 161 ק"מ פורד רכב חשמלי מונע מצבר פורד אקוסטאר - תמונות פורד אקוסטאר Richard Stepler, "Coming: Speedy Electric Delivery", Popular Science, January 1993, pg. 32 (sidebar) פורד אקוסטאר articles.chicagotribune פורד אקוסטאר ://classiccars.brightwells.com/viewdetails פורד אקוסטאר - מנוע וסוללת הדגם - תמונהlibrary.revsinstitute